دوا ڤلاجر MRSM كوبڠ ڤاسو يا؞يت امير حازيم ذوالحازيم، 16، دان محمد خالص عرفان خيرالدين، 16، مرڠكول ڤيڠت امس دالم كاتڬوري فيلم ڤينديق منروسي كاريا برتاجوق ’The Lost‘.
ڤيڠت ڬڠسا ڤولا دسومبڠكن ڤاسوقن درڤد MRSM لڠكاوي يا؞يت محمد سوهايل لال محمد، 16، دان محمد فاريس مت رودزي، 16، دالم كاتڬوري روبوتيک منروسي روبوت مريک برڬلر ’ميني سومو‘.
كڤولڠن ڤارا ڤلاجر بركنا؞ن درڤد ڤرتنديڠن يڠ برلڠسوڠ دري 27 اڤريل هيڠڬ 1 مي لالو ايت دسمبوت اوليه تيمبلن ڤڠاره كوكوريكولوم، بهاڬين ڤنديديقن منڠه Mara، شهريزل محمد سادري، ورڬ Mara دان اهلي كلوارڬ دلاڤڠن تربڠ انتارابڠسا كوالا لمڤور (KLIA) دسيني هاري اين.
منوروت امير حازيم يڠ ممڠني ڤيڠت امس برسام محمد خالص، مريک براس بربڠڬ مڠوڠڬولي كاتڬوري فيلم ڤينديق بركنا؞ن كران ڤرسا؞يڠن مليبتكن ڤسرتا دري 45 نڬارا.
”كامي ممڤراونتوقكن ماس كيرا٢ سبولن اونتوق مپياڤكن فيلم ڤينديق برتيماكن اديويرا اين يڠ توروت مڠاندوڠي ايفيک ايميج جانا؞ن كومڤوتر (CGI)، ايفيک هولوڬرم دان 3D،“ كاتاڽ.
دالم ڤد ايت، منوروت محمد سوهايل، بيارڤون هاڽ مرا؞يه ڬڠسا، ڤاسوقنڽ ايت سبنرڽ تله ممنڠي لبيه 50 ڤرلاونن روبوتيک اونتوق منچاڤاي كدودوقن ترسبوت.
”كامي بلاجر باپق اونتوق مپرتا؞ي ڤرتنديڠن اين انتاراڽ دري سڬي اسڤيک ڤڠاتورچارا؞ن دان اسڤيک تيكنيكل روبوتيک،“ كاتاڽ يڠ مرا؞يه ڬڠسا برسام محمد فاريس عزالدين.
bjn_Arab bjn_Arab bjn_Arab ace_Arab bjn_Arab bjn_Arab bjn_Arab